MACO วิ่งฉิว 2 วันติด! บวกต่อกว่า 5% โบรกฯ แนะซื้อ ให้เป้า 1.92 บ.
MACO วิ่งฉิว 2 วันติด! บวกต่อกว่า 5% กำไร Q2/60 โตแกร่ง ล่าสุด ณ เวลา 15.21 น. อยู่ที่ 1.72 บาท บวก 0.09 บาท หรือ 5.52% สูงสุดที่ 1.76 บาท ต่ำสุดที่ 1.66 บาท ด้วยมูลค่าซื้อขาย 155.40 ล้านบาท ด้าน โบรกฯ แนะซื้อ ชูเป้า 1.92 บ.
3 ส.ค. 2560

ผู้สื่อข่าวรายงานว่า บริษัท มาสเตอร์ แอด จำกัด (มหาชน) หรือ MACO ล่าสุด ณ เวลา 15.21 น. อยู่ที่ 1.72 บาท บวก 0.09 บาท หรือ 5.52% สูงสุดที่ 1.76 บาท ต่ำสุดที่ 1.66 บาท ด้วยมูลค่าซื้อขาย 155.40 ล้านบาท ขณะที่ดัชนีตลาดหุ้นโดยรวมลบ 0.10%
 
โดยราคาหุ้น MACO ปรับตัวขึ้นติดต่อกันเป็นวันที่ 2 นับตั้งแต่วันที่ 2 ส.ค.60 หลังจากประกาศงบไตรมาส 2/60 โต 26%
ขณะที่ บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” MACO ให้ราคาเป้าหมายที่ 1.92 บาท โดยกำไรสุทธิของครึ่งปีแรกปี 60 คิดเป็น 46% ของประมาณการปี 60 ขณะที่ไตรมาส 3/60 จะเริ่มรับรู้กำไรจากป้าย CO-MASS ตั้งแต่ 1 ก.ค. ทันที (ราว 20 ลบ./ ปี) ทำให้โมเมนตัมกำไรยังคงสวยต่อเนื่อง
รวมทั้งประกาศปันผลระหว่างกาล 0.018 บาท คิดเป็น yield 1.1% และเป็น payout 69% กำไรที่ทำสถิติใหม่ระดับไตรมาส
ขณะที่การปรับโครงสร้างต้นทุนที่ดี การขยาย advertising inventory ที่พร้อม จึงมองว่า MACO พร้อมที่จะได้ประโยชน์สูงมากไปกับอุตสาหกรรมสื่อที่คาดจะฟื้นตัว ภายหลัง ธปท. และ IMF เริ่มขยับเป้า GDP ขึ้น ขณะที่สื่อประเภท Out of Home/Outdoor ก็ outperform อุตสาหกรรมอย่างต่อเนื่องด้วย
 